Danskernes liv og levevilkår bliver beskrevet i en ny udgave af Statistisk Årsbog fra Danmarks Statistik.

DR Nyheder giver dig her overblikket over de opsigtsvækkende fakta.

Befolkningssammensætning

50,4 procent af befolkningen er kvinder.

Mænd bliver i gennemsnit 78,0 år, mens kvinder bliver 81,9 år

156 mænd og 840 kvinder i Danmark er over 100 år (per 1. januar 2014).

For hver 100 personer i den erhvervsaktive alder, er der 92 personer, der skal forsørges. I årene fremover, vil der derfor være flere, der skal forsørges, fordi vi bliver ældre og ældre.

Indvandrere og efterkommere repræsenterer 11,1 procent (626.070 personer) af den samlede befolkning. De kommer fra 200 forskellige lande. Den største gruppe kommer fra Tyrkiet. Derefter fra Polen og Tyskland.

Sygdomme og sundhed

Hver dansker har i gennemsnit 10 besøg hos læge og tandlæge m.m. om året.

Flest danskere dør af kræft og hjerte- karsygdomme. Dødsfald som følge af hjertesygdomme er dog nedadgående.

Læs også : Flere kvinder kører for stærkt og bliver dømt for vold

15.073 fik en legal abort i 2013. Det er næsten en halvering siden 1975. Flest 20 til 24-årige kvinder fik afbrudt deres graviditet.

Hver niende indlægges mindst en gang om året

2.475 af de 31.467 værnepligtige havde et BMI på +30, hvilket betegnes som svært overvægtig.

Gennemsnitshøjden for de værnepligtige var 180,4 cm.

Hver niende kommer på sygehuset en gang om året. Hyppigste årsag er for kvinder fødselsrelaterede indlæggelser. Derefter er det både for mænd og kvinder sygdomme i kredsløbsorganer og traumer (eksempelvis knoglebrud).

Læs rapporten fra Danmarks Statistik her.

Danskerne købte i 2011 nervemedicin for 4,3 mia. kroner. De købte hjertemedicin for 1,3 mia.. kroner.

61 procent af alle klamydia-tilfælde blev konstateret hos kvinder i 2013.

Vielser, skilsmisser og samliv

I 2013 blev 27.500 par gift, hvilket er næsten ligeså få som i 1980'erne, hvor antallet af årlige vielser nåede lavpunktet.

18.875 blev skilt. De fleste bliver skilt efter 3-7 års ægteskab.

Hver syvende dansker flyttede i 2013.

41.908 børn bor hos deres far. 233.376 børn bor hos deres mor. Flest børn på 12-14 år bor hos mor, mens flest børn over 18 år bor hos far.

Hver dansker har i gennemsnit 52 m2 at bo på. Folk i lejeboliger har i gennemsnit 46,1 m2. Folk i ejerbolig har i gennemsnit 55,9 m2.

Politi og ulykker

Politiet fik 429.000 anmeldelser i 2013. Blandt andet på grund af flere tyverier og indbrud.

Af 226.300 domme endte langt de fleste (cirka 181.800) med bødestraf. ¨

Flere kvinder dømmes for vold

80 procent af alle lovovertrædelser begås af mænd. Men fire gange så mange kvinder som i 1990 er dømt for vold.

Flest arbejdsulykker skete i 2012 inden for bygge- og anlægsbranchen.

I 2012 var der 3.124 færdselsuheld. 460 af dem var spiritusrelaterede. 2.310 mænd og 1.452 kvinder blev dræbt eller kom til skade ved færdselsuheld.

Arbejdsliv og økonomi

Mændenes gennemsnitlige indkomst var i 2012 329.000 kroner mod kvindernes 256.500 kroner.

Kvinder havde i gennemsnit 8,09 sygedage i den private sektor i 2012. Og 12,82 i den kommunale og regionale sektor.

Mændene havde 5,44 i den private og 8,67 i den offentlige sektor.

Forbrug og vaner

Flere vælger at melde sig ud af folkekirken. 79,1 procent var medlem i 2013. Der er størst tilslutning til folkekirken i Vestjylland. Færrest er medlemmer i København.

Louisiana i Humlebæk er det mest besøgte museum.

Danskerne lånte 29.427.062 bøger i 2012, ser i gennemsnit tv i 3 timer og 8 sekunder dagligt og går gennemsnitligt i biografen 2,3 gange om året.

Priserne på telefoner er siden 2000 faldet med 92 procent. Porto er i samme periode steget med 105 procent.

Danskerne drikker mindre. Der blev solgt 518 mio. liter øl, vin og spiritus i 2012, og salget af øl er faldet med 31 procent de sidste ti år.

Salget af cigaretter er siden 2007 faldet med 248 cigaretter per person.

Flest rejser til Spanien

Hver husstand brugte i 2011 32.249 kroner på fødevarer. Flest (9.695 kroner) på kød, fisk og pålæg.

52 procent af danskerne har en tørretumbler i hjemmet. 81 procent har en vaskemaskine. 98 procent har en mobiltelefon. 50 procent en fastnettelefon og 5 procent en E-bogslæser.

Godt 4,5 mio. rejser til udlandet foretog danskerne i 2012.